
Joala tn 19 katastriüksuse sihtotstarbe muutmine
1. Asjaolud ja menetluse käik
Narva Linnavolikogu 14.12.2006. a. otsusega nr 233 nõustuti Joala tn 19 maaüksuse riigi omandisse jätmisega, sihtotstarbega riigikaitsemaa (R).

Joala tn 19 maaüksus (katastritunnus 51106:001:0121) registreeriti 10.10.2007. a. maakatastris pindalaga 3395 m2  ning on kantud 29.07.2008. a. kinnistusraamatu registriossa nr 3747209.

07.11.2013. a. võõrandati eelnimetatud kinnistu osaühingule Skyvento (registrikood 11981857, aadress Sõpruse pst 25-1, Tallinn).
Võttes arvesse kinnistu omaniku Narva Linnavalitsusele 20.07.2015. a. kirjaga nr 7057/1-12.3 esitatud avaldust ja lähtudes Äriregistris näidatud osaühingu põhitegevusalast muudetakse Joala tn 19 katastriüksuse (kinnistusregistriosa nr 3747209, katastritunnus 51106:001:0121, pindala 3395 m2) senist sihtotstarvet riigikaitsemaa 100% ning määratakse uueks sihtotstarbeks ärimaa 100%.
2. Õiguslikud alused
2.1 Maakatastriseaduse § 18 lõike 4 kohaselt ehitise või selle osa kasutamise otstarbe muutmisel, kui see ei too kaasa ehitusteatise kohustusega või ehitusloakohustuslikku ehitamist, määrab kohalik omavalitsus katastriüksuse sihtotstarbe või sihtotstarbed ehitusseadustiku kohases kasutusloas nimetatud ehitise või selle osa kasutamise otstarbe või otstarvete alusel;
2.2 Vabariigi Valitsuse 23. oktoobri 2008 määruse nr 155 „Katastriüksuse sihtotstarvete liigid ja nende määramise kord” § 2 lõike 1 järgi määrab või muudab kohalik omavalitsus sihtotstarbe kinnisasja omaniku taotluse alusel. Kui sihtotstarbe määramise vajadus tuleneb õigusaktidest, määrab kohalik omavalitsus sihtotstarbe omal algatusel;
2.3 Narva linna ehitusmääruse § 36 kohaselt delegeerib Narva Linnavolikogu Narva Linnavalitsust võtta vastu otsuseid Maakatastriseaduse § 18 lõigetes 4 ja 5 nimetatud küsimustes.

3. Otsus
Muuta Joala tn 19 katastriüksusele (katastritunnus 51106:001:0121) määratud riigikaitsemaa (009; R) sihtotstarve ärimaaks (002; Ä).
4. Rakendussätted
4.1 Kohustada Narva Linnavalitsuse Arhitektuuri- ja Linnaplaneerimise Ametit teha korraldus teatavaks Maa-Ameti Ida-Viru katastribüroole ja osaühingule Skyvento.
4.2 Korraldus jõustub teatavakstegemisest.
4.3 Korraldust on võimalik vaidlustada Tartu Halduskohtu Jõhvi kohtumajas 30 päeva jooksul alates jõustumisest.

